बर्खाको बेला मजदूरी गरेर पनि केही कमाइ हुन्छ। गाउँ वरिपरि कुलो लगाउने–बनाउने र खेतबारीको काम पाइन्छ। पछि फेरि उही दाउराको भर। त्यो पनि झ्न् झ्न् गाह्रो हुँदै आएको छ। दाउरा खोज्न झ्न्–झ्न् पर, झ्न्–झ्न् माथि जानुपर्छ। समय बढी लाग्छ। अघिल्लो दिन दाउरा खोजेर, चिरेर, ठिक्क पारेको गह्रौं भारी बोकेर निर्मला झिसमिसेमै मंगलसेनतिर लम्किन्छिन्। फर्केर आएर खाना बनाउनु, भाँडा मोल्नु, पानी ल्याउनु, लुगा धुनु पर्छ। कामै काम, थकाइ मार्न त अधिकारै छैन जस्तो।
